Diari Oficial de la Generalitat Valenciana


Sumari del DOGV 7499, del 07-04-2015 (2015/2987)

RESOLUCIÓ de 31 de març de 2015, de la Conselleria d'Educació, Cultura i Esport, per la qual es publica el catàleg d'unitats, els llocs de treball docent, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial, de titularitat de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7499

Data del DOGV
:   07-04-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/2987


Data del document
:   31-03-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 31 de març de 2015, de la Conselleria d'Educació, Cultura i Esport, per la qual es publica el catàleg d'unitats, els llocs de treball docent, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial, de titularitat de la Generalitat. [2015/2987]  
El Decret 233/1997, de 2 de setembre (DOGV 08.09.1997), del Govern Valencià, va aprovar el vigent Reglament Orgànic i Funcional de les escoles d'Educació Infantil i dels colegis d'Educació Primària. De conformitat amb el que establix l'article primer, la Conselleria de Cultura, Educació i Ciència pot crear o suprimir unitats, així com modificar la xarxa de centres existents en funció de la planificació de les ensenyances. De la mateixa manera, i d'acord amb el que establix l'article quart, pot modificar la denominació específica dels centres.  
  
Per mitjà de l'Orde 12/2013, de 14 de març (DOGV de 21.03.2013), de la Conselleria d'Educació, Cultura i Esport, es van establir els criteris per a la determinació de les relacions de llocs de treball i es van publicar les plantilles tipus de les escoles infantils (2n cicle) i colegis públics d'Educació Primària, colegis públics d'Educació Infantil i Primària i centres d'educació especial de titularitat de la Generalitat.  
  
Mitjançant la Resolució de 2 d'abril de 2013, de la Conselleria d'Educació, Cultura i Esport (DOCV 05.04.2013 i modificada en el DOCV 02.07.2013), es va publicar l'actualització del catàleg, dels llocs de treball docent i la denominació dels centres docents públics d'Educació Infantil, Educació Primària, Educació Infantil i Primària i educació especial, tal com establia la disposició addicional única de la mencionada Orde 12/2013, de 14 de març.   
Posteriorment, per la Resolució de 14 de febrer de 2014, de la Conselleria d'Educació, Cultura i Esport (DOCV 18.02.2014 i modificada en el DOCV 17.04.2014), es va publicar la modificació del mencionat catàleg.   
La Llei 7/2014, de 22 de desembre (DOGV de 29.12.2014), de Mesures Fiscals, de Gestió Administrativa i Financera, i d'Organització de la Generalitat, establix en la disposició addicional dotze que per a cada curs escolar la plantilla orgànica, així com les seues modificacions i actualitzacions, serà publicada en el Diari Oficial de la Comunitat Valenciana.  
Per això, per al curs 2015-2016 ha de publicar-se la plantilla orgànica dels centres docents públics d'Educació Infantil, Educació Primària, Educació Infantil i Primària i educació especial. Analitzades les necessitats d'escolarització i tenint en compte les plantilles actuals, és necessari modificar la composició en determinats centres públics d'acord amb les previsions d'escolarització de l'alumnat dels mencionats nivells d'ensenyança, l'actualització de l'oferta de programes lingüístics, l'estimació de distintes solicituds relacionades amb canvis de denominació i altres aspectes dels centres docents públics existents.  
  
Vistos els expedients i analitzades les propostes efectuades per les direccions territorials d'Educació, Cultura i Esport d'Alacant, Castelló i València, i acreditat que s'han realitzat els tràmits de conformitat amb el que establixen les disposicions legals vigents.  
Vista la proposta de la Direcció General de Centres i Personal Docent de data 9 de març de 2015 i de conformitat amb esta, i fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:  
  
Primer  
Publicar el catàleg d'unitats, la relació dels llocs de treball de personal docent, els programes lingüístics, la denominació i altres aspectes dels centres docents públics d'Educació Infantil, Educació Primària, Educació Infantil i Primària i centres d'educació especial de titularitat de la Generalitat, indicant les modificacions introduïdes en relació amb la situació del curs escolar anterior, tot això segons es determina en l'annex d'esta resolució.  
  
Segon  
Esta resolució s'inscriurà en el Registre de Centres Docents de la Comunitat Valenciana.  
  
Tercer  
Autoritze el director general de Centres i Personal Docent perquè, per mitjà de la corresponent resolució, puga modificar la relació de llocs de treball d'aquells centres en què, no produint-se modificació en les seues unitats, siga necessari com a conseqüència de l'anàlisi de les seues dades d'escolarització.  
  
Quart  
Autoritze els directors generals de Centres i Personal Docent i d'Innovació, Ordenació i Política Lingüística i la Subsecretaria perquè, en l'àmbit de les seues competències respectives, adopten les mesures que siguen necessàries per a l'execució del que disposa esta resolució.   
  
  
Quint  
Esta resolució produirà efectes a partir de l'inici del curs escolar 2015-2016.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada.  
  
València, 31 de març de 2015.- La consellera d'Educació, Cultura i Esport: María José Catalá Verdet.